# มาซูแร็กดอมบรอฟสกีแยกอ
มาซูแร็กดอมบรอฟสกีแยกอ ( "บทเพลงมาเซอร์กาของดอมบรอฟสกี") เพลงนี้ยังเป็นที่รู้จักในชื่อ "เพลงของกองทหารชาวโปลในอิตาลี"  และ "โปแลนด์ยังไม่สูญสิ้น"  เป็นเพลงชาติของสาธารณรัฐโปแลนด์

เพลงมาซูแร็กดอมบรอฟสกีแยกอ เป็นบทเพลงซึ่งนำมาจากทำนองของเพลงพื้นเมืองโปแลนด์ประเภทหนึ่งที่เรียกว่า "มาเซอร์กา" ("Mazurka) โดยส่วนของเนื้อร้องนั้นเป็นผลงานการประพันธ์ของนายพลยูเซฟ วีบิตสกี (Józef Wybicki) เพลงนี้ได้แต่งขึ้นที่เมืองเรจโจเนลเลมีเลีย สาธารณรัฐซิแซลไพน์ (ปัจจุบันอยู่ในประเทศอิตาลี) เมื่อประมาณวันที่ 16 กรกฎาคม ค.ศ. 1797 อันเป็นเวลาสองปีภายหลังการแบ่งแยกโปแลนด์ครั้งที่ 3 ซึ่งเหตุการณ์ในครั้งนั้นได้ทำให้ประเทศโปแลนด์ทั้งหมดหายไปจากแผนที่โลก บทเพลงนี้แต่เดิมใช้เป็นเพลงปลุกขวัญของทหารภายใต้การบังคับบัญชาของนายพลยาน เคนริค ดอมบรอฟสกี แห่งกองทหารต่างด้าวชาวโปลในกองทัพปฏิวัติฝรั่งเศสภายใต้การนำของนโปเลียน โบนาปาร์ต ซึ่งได้ยกทัพเข้าพิชิตดินแดนอิตาลีในครั้งนั้น ในเวลาต่อมาไม่นานเพลงนี้ก็ได้กลายเป็นเพลงปลุกใจของชาวโปลเพลงหนึ่งที่ได้รับความนิยมอย่างสูงสุด

เนื้อหาของเพลงมาซูแร็กดอมบรอฟสกีแยกอ แสดงออกถึงความคิดของชาวโปล ซึ่งแม้ว่าจะสูญสิ้นเอกราชทางการเมืองไปก็ตาม แต่โปแลนด์จะยังไม่สูญหายไป ตราบเท่าที่ประชาชนชาวโปลยังมีชีวิตอยู่และร่วมต่อสู้ภายใต้นามนั้น

จากความนิยมอย่างสูงของเพลงนี้ ทำให้ได้เกิดเพลงมาซูแร็กดอมบรอฟสกีแยกอในรูปแบบที่หลากหลาย ซึ่งชาวโปลได้นำไปขับร้องเนื่องในวาระต่าง ๆ ทั้งยังเป็นแรงบันดาลใจสำคัญให้ชนชาติอื่น ๆ ลุกขึ้นสู้เพื่อเรียกร้องเอกราชในช่วงคริสต์ศตวรรษที่ 19 ตัวอย่างหนึ่งที่เห็นได้ชัดก็คือเพลง "เฮ สลาฟ" (Hey Slavs) ซึ่งเป็นเพลงปลุกใจของชาวสลาฟ ได้รับอิทธิพลในการประพันธ์มาจากเพลงมาซูแร็กดอมบรอฟสกีแยกออย่างมาก (ภายหลังได้มีการนำไปใช้เป็นเพลงชาติของอดีตประเทศยูโกสลาเวีย) 

เมื่อประเทศโปแลนด์สามารถรวมตัวเป็นประเทศเอกราชได้อีกครั้งในปี ค.ศ. 1918 เพลงมาซูแร็กดอมบรอฟสกีแยกอจึงได้กลายเป็นเพลงชาติโดยพฤตินัยของโปแลนด์ ต่อมาจึงได้มีการรับรองสถานะเป็นเพลงชาติโปลแลนด์อย่างเป็นทางการในปี ค.ศ. 1926

 เนื้อร้อง 

 เนื้อร้องอย่างเป็นทางการ (สะกดอย่างปัจจุบัน) ถอดเสียงด้วยสัทอักษรสากล คำแปลภาษาไทย เนื้อร้องของวีบิสตกี(สะกดตามต้นฉบับ) คำแปลภาษาไทย๑
โปแลนด์ยังไม่สูญสิ้น
ตราบใดที่เรายังคงอยู่
สิ่งใดที่พวกต่างด้าวมาพรากไป
เราจักทวงมาด้วยคมดาบ๑
โปแลนด์ยังไม่มอดม้วย
ตราบใดที่เรายังคงอยู่
สิ่งใดที่ไท้ต่างด้าวมาพรากไป
เราจักนำกลับมาด้วยใบดาบ𝄆 หน้าเดิน หน้าเดิน ดอมบรอฟสกี
จากแดนอิตาลีสู่โปแลนด์
ภายใต้การบัญชาของท่าน
ชาติของเราจักเป็นหนึ่งอีกครั้ง 𝄇𝄆 หน้าเดิน หน้าเดิน ดอมบรอฟสกี
สู่โปแลนด์จากแดนอิตาลี
ภายใต้การบัญชาของท่าน
ชาติของเราจักเป็นหนึ่งอีกครั้ง 𝄇๒
ข้ามแม่น้ำวิสวาและวาร์ตาได้
ความเป็นชาวโปลจักมีแก่เรา
โบนาปาร์ตชี้ทางให้เห็นแล้ว
ว่าเราจักคว้าชัยได้อย่างไร๒
ข้ามแม่น้ำวิสวาและวาร์ตาได้
ความเป็นชาวโปลจักมีแก่เรา
โบนาปาร์ตชี้ทางให้เห็นแล้ว
ว่าเราจักคว้าชัยได้อย่างไร๓
ดั่งคซาร์เนียสกีกลับสู่ปอซนัญ
เมื่อสวีเดนเข้ารุกราน
เพื่อกอบกู้ปิตุภูมิของท่าน
พวกเราจะกลับมาจากฟากทะเล๓
ดั่งคซาร์เนียสกีกลับสู่ปอซนัญ
ข้ามมาจากอีกฟากของทะเล
เพื่อกอบกู้ปิตุภูมิของท่าน
จากการรุกรานของสวีเดน 
 
 
 
 
 
  
 
 
 
 
 
  
 
 
 
 
 
 ๔
มีหรือพวกเยอรมันฤๅรัสเซียจะนิ่งเฉยได้
เมื่อเรามีศัสตราวุธอยู่ในมือ
"ปรองดอง" ไซร้เป็นคำเตือนใจคนทุกเหล่า
เช่นเดียวกับปิตุภูมิของเรา๔
บิดากล่าวกับบาเซีย บุตรี
ทั้งน้ำตาอาบแก้มว่า
ฟังสิลูกเอ๋ย เขาลือ
ว่าคนหนุ่มพากันลั่นกลองรบ๕
บิดากล่าวกับบาเซีย บุตรี
ทั้งน้ำตาอาบแก้มว่า
ฟังสิลูกเอ๋ย เขาลือ
ว่าคนหนุ่มพากันลั่นกลองรบ 
 
  
 
  
 
 ๖
ทุกคนกู่ก้อง
"พอกันทีกับการจองจำนี้!"
เรามีเคียวแห่งรัตสลาวิเซ
นำโดยท่านกอชชุชกอหากพระเจ้าประสงค์

 เชิงอรรถ